אדית טיין

**אדית (יהודית) טיין קפיח** (בסלובקית: **Edita Keppichova**; 25 במאי 1918 - 9 ביוני 2011) הייתה שחיינית יהודייה-צ'כוסלובקית ישראלית. הייתה אלופה ושיאנית צ'כוסלובקיה במשחי הגב, שיאנית ארץ ישראל במשחי הגב ושיאנית עולם למאסטרס.

## ביוגרפיה
טיין נולדה וגדלה בברטיסלאבה, בתם של יוסף ומרגיט. היא התאמנה בשחייה במועדון בר כוכבא ברטיסלאבה. 

באליפות צ'כוסלובקיה שנערכה ב-30 ביולי 1934 קבעה טיין במשחה ל-200 מטר גב שיא לאומי חדש. ב-2 בדצמבר אותה שנה היא שיפרה את שיאה הלאומי במשחה זה. באליפות צ'כוסלובקיה שנערכה באוגוסט 1935 היא זכתה במדליית זהב במשחה שליחות 3x100 מטר מעורב בשיא לאומי חדש. באליפות צ'כוסלובקיה שנערכה באוגוסט 1937 היא זכתה במדליית זהב במשחה שליחות 4x100 מטר חופשי בשיא לאומי חדש ובאליפות צ'כוסלובקיה שנערכה ביולי 1938 היא זכתה במדליית זהב במשחה שליחות 4x100 מטר חופשי בשיא לאומי חדש.

בשנת 1939 לפני פרוץ מלחמת העולם השנייה היא עלתה לארץ ישראל והצטרפה כשחיינית ומאמנת לאגודת מכבי חיפה. באליפות ארץ ישראל שנערכה בסוף יוני אותה שנה היא זכתה במדליית זהב במשחה ל-100 מטר גב בשיא ארץ ישראל חדש של 1:34.9 דקות שיפור לשיא בן השנה של חנה דויטש (1:36.1 דקות). שיא זה החזיק מעמד כ-14 שנים ונשבר על ידי ויויאן חסון (1:32.7 דקות).

בתחרות שחייה שנערכה במאי 1940 קבעה טיין במשחה ל-200 מטר גב שיא ארץ ישראל חדש של 3:29.9 דקות. שלושה שבועות לאחר מכן, באליפות ארץ ישראל שנערכה ביוני היא קבעה במשחה ל-200 מטר גב שיא ארץ ישראל חדש ושיא מכבי עולמי חדש של 3:20.6 דקות, שיפור לשיא שלה שעמד על 3:29.9 דקות.

בתחרות בילנאומית בשחייה שנערכה בבת גלים בחיפה ב-25 ביולי 1942 זכתה טיין במדליית זהב במשחה ל-100 מטר גב בתוצאה של 1:39.4 דקות.

היא שחתה כ-6 שנים ואימנה כ-20 שנה.

### שחיינית מסטרס
באליפות העולם לוותיקים שנערכה בריו דה ז'ניירו ברזיל בשנת 1990 זכתה טיין ב-3 מדליות זהב, במשחה ל-200 מטר גב בשיא אירופה חדש לגילאי 70 - 75 של 3:55.74 דקו במשחה ל-100 מטר גב בתוצאה של 1:52.2 דקות ובמשחה ל-50 מטר גב בתוצאה של 51.27 שניות.

בהיותה בת 79 קבעה טיין שיא עולם לבנות גילה במשחה ל-200 מטר גב בתוצאה של 4:06.64 דקות. בהיותה בת 80 היא קבעה שיא עולם חדש בתוצאה של 4:03.68 דקות ובהיותה בת 84 היא קבעה שיא עולם נוסף לבנות גילה בתוצאה של 4:12.86 דקות.

באליפות אירופה בשחייה למסטרס שנערכה בצרפת באוגוסט 2003 זכתה טיין ב-3 מדליות זהב לקבוצת גיל 89-85, במשחה ל-100 מטר גב בתוצאה של 2:13.88 דקות, במשחה ל-200 מטר גב בתוצאה של 4:29.16 דקות ובמשחה ל-400 מטר חופשי בתוצאה של 9:30.97 דקות.

באליפות העולם בשחייה למאסטרס שנערכה בסן מרינו ביוני 2004 זכתה טיין ב-3 מדליות, 2 זהב ו-1 כסף לקבוצת גיל 89-85. מדליות זהב, במשחה ל-100 מטר גב בשיא עולם חדש לגילה של 2:10.44 דקות, שיפור לשיא הקודם (2:11.05 דקות) ובמשחה ל-200 מטר גב בתוצאה של 4:52.29 דקות ומדליית כסף, במשחה ל-50 מטר פרפר בתוצאה של 1:04.51 דקות.

נפטרה ב-9 ביוני 2011.

## משפחתה
ילדיה של טיין דני, רפי ורותי, היו שחיינים מצטיינים, זוכי מדליות באליפויות ישראל לבוגרים וכן גם נכדיה, שרון ושני טליתמן, שהיו אלופות ישראל לנוער ובעלות מדליות באליפות ישראל לבוגרות ורן, גל ובן טיין שאף הם היו שחיינים מצטיינים בגיל ילדים ונוער.

## תארים והישגים
* בשנת 2001 זכתה טיין לכבוד להיות בן 53 הספורטאיות שהעיר חיפה מצדיעה להן.

## קישורים חיצוניים
* בספורט - שונות, הארץ, 28 באוגוסט 1936
* 
* 
* דוד סיבור, שחיינית מדהימה- לזכרה של אדית טיין טפיך, באתר *[[שוונג]]*, 12 ביוני 2011
* Dr. Peter Bučka, Ph.D, Jewish Swimming and Sports Club Bar Kochba Bratislava – the Most Successful Sports Club of Slovakia in the Interwar Period 

## הערות שוליים

קטגוריה:יהודים סלובקים
קטגוריה:שחייניות יהודיות
קטגוריה:שחייניות ישראליות
קטגוריה:שיאניות עולם בשחייה
קטגוריה:שיאניות עולם ישראליות
קטגוריה:שחייניות צ'כוסלובקיות
קטגוריה:שחייניות ארץ-ישראליות
קטגוריה:שחיינים ארץ-ישראלים
קטגוריה:שיאני עולם צ'כוסלובקים
קטגוריה:שיאני עולם יהודים
קטגוריה:שחייני בר כוכבא ברטיסלאבה
קטגוריה:ישראליות שנולדו ב-1918
קטגוריה:ישראלים שנולדו ב-1918
קטגוריה:ישראליות שנפטרו ב-2011
קטגוריה:ישראלים שנפטרו ב-2011